
78.   AARGANG 


OPSTANDELSEN. 

(Nephi  Jensen  i  »Liahona«.) 

En  fremragende  Biskop  i  den  Engelske  Kirke  sagde  i  en 
ofte  citeret  Pnediken:  »Da  Kristus  opstod  fra  de  dode,  opstod 
han  foruden  fysisk  Beklædning«.  Med  dets  gyldne  Ordrigdom 
afklædt  mener  Biskoppen  med  sin  Erklæring,  at  Jesus  opstod 
foruden  sit  fysiske  Legeme;  eller  at  hans  Opstandelse  ikke 
var  virkelig.  Den  lærde  Biskop  følger  denne  Paastand  med  at 
sige:  »Vi  plejer  at  synge:  Paa  Opstandelsens  Morgen  skal 
Aand  og  Legeme  genforenes.  Vi  kan  ikke  tro  dette  nu;  thi 
Paulus  siger:  Kød  og  Blod  kan  ikke  arve  Guds  Rige«  (1.  Kor. 
15:  50). 

.  Paulus'  Tekst  om  »Kød  og  Blod«  er  ofte  citeret  som  Bevis 
for,  at  Opstandelsen  ikke  er  virkelig.  Men  Teksten  beviser 
ikke,  hvad  den  er  citeret  at  skulle  bevise.  Et  opstandent  Væ- 
sen har  ikke  et  Legeme  af  »Kød  og  Blod«;  det  har  et  Legeme 
af  »Kød  og  Ben«.  Da  vor  opstandne  Herre  viste  sig  i  Værelset, 
hvor  de  ti  Disciple  var  samlede,  sagde  han:  »Føler  paa  mig 
og  ser;  thi  en  Aand  har  ikke  Kod  og  Ben,  som  I  se,  at  jeg 

har.«  (Luk.  24:  39).  Ifølge  sin  egen  Erklæring  opstod  Frelseren 
med  et  Legeme  af  »Kød  og  Ben«  og  ikke  med  et  Legeme  af 
»Kod  og  Blod«. 

Da  han  hang  paa  Kortset,  dryppede  hans  Blod  til  Jorden 
som  Forsoning  for  vore  Synder.  Legemet,  der  blev  taget  fra 
Korset,  var  et  blodløst  Legeme.  Blodet  er  »Kødets  Sjæl« 
(3.  Moseb.  17:  11).  I  den  underfulde  Forandring,  der  kaldes 
Opstandelse,  tager  den  rene,  uforgængelige  og  uforkrænke- 
lige Guds  Aand  Blodets  Plads  i  Aarer  og  Pulsaarer  af  det 
menneskelige  Legeme.  »Der  saaes  et  sjæleligt  Legeme,  der  op- 
rejses et  aandeligt  Legeme«  (1.  Kor.  15:  44).  Men  del  er  ved- 
blivende et  »Legeme«.  Det  har  Form,  Bygning  og  Følbarhed. 
Det  er  en  materiel  og  varig  Skabning  af  »Kod  og  Ben«. 

Angaaende  vor  Herres  Opstandelse  er  to  Ting  sikre:  Hans 
Legeme  —  det  samme  Legeme,  der  blev  taget  ned  fra  Korset 
og  lagt  i  Josefs  ny  Gravkammer  —  forblev  ikke  i  Graven. 
Ydermere,  »ejheller  saa  hans  Kod  Forraadnelse«  (Ap.  Ger. 
2:  31).  Hvad  blev  der  da  af  hans  følbare,  jordiske  Legeme? 
Det  var  oprejst  fra  de  døde.  Det  var  genforenet  med  hans 
uforkrænkelige  Aand.  I  sin  Samtale  med  den  tvivlende  Tho- 
mas paaviste  Jesus  den  absolute  Virkelighed  af  sin  Opstan- 
delse. Disciplene,  der  havde  set  den  opstandne  Herre,  sagde 
først  til  Thomas:  »Vi  have  set  Herren«.  Thomas  svarede: 
»Uden  jeg  faar  set  Naglegabet  i  hans  Hænder  og  stikker  min 
Finger  i  Naglegabet  og  stikker  min  Haand  i  hans  Side,  vil 
jeg  ingenlunde  tro«.  (Joh.  20:  25).  Otte  Dage  efter  denne  Sam- 
tale saa  Thomas  den  opstandne  Herre.  Jesus  kendte  Thomas' 
Tvivl  og  sagde  uden  videre:  »Ræk  din  Finger  hid  og  se  mine 
Hænder,  og  ræk  din  Haand  hid  og  stik  den  i  min  Side,  og 
vær  ikke  vantro,  men  troende!  Thomas  svarede  og  sagde  til 
ham:  Min  Herre  og  min  Gud!«  (Joh.  20:  27—28). 

Denne  Jesus,  der  i  sin  herlige  opstandne  Tilstand  havde 
virkelige  »Hænder«  og  »Side«,  og  som  spiste  og  drak,  er  den 
fuldkomne  Type  paa,  hvad  vi  vil  blive  paa  Opstandelsens 
Morgen.  Apostlen  Paulus  forstod  denne  store  Sandhed.  Han 

skrev  meget  udtrykkeligt  om  det  i  sit  Brev  til  Filippenserne: 
»Der  skal  forvandle  vort  Fornedrelses-Legeme  til  at  blive  lige- 
dannet med  hans  Herligheds-Legeme«  (Fil.  3:  21).  I  sit  Brev 
til  Romerne  taler  Paulus  endnu  tydeligere  om  dette  Emne: 
»Thi  ere  vi  blevne  sammenvoksede  med  ham  ved  hans  Døds 
Afbillede,  skulle  vi  dog  ogsaa  være  det  ved  hans  Opstandel- 
ses« (Rom.  6:  5).  Johannes  vidner  ogsaa  om  den  samme  store 
og  trøstende  Sandhed:  »I  elskede!  nu  ere  vi  Guds  Børn,  og  det 
er  endnu  ikke  aabenbaret,  hvad  vi  skulle  vorde.  Vi  vide,  at, 
naar  det  aabenbares,  da  skulle  vi  vorde  ham  lige;  thi  vi 
skulle  se  ham,  som  han  er.«  (1.  Joh.  3:  2).  Et  følbart  og  køde- 
ligt Legeme  vil  blive  vor  udødelige  Aands  evige  Tabernakkel. 
Denne  Sandhed  bliver  ganske  bestemt  erklæret  i  Skriften. 
Job  udbryder  i  sit  inspirerende  Vidnesbyrd:  »I  mit  Kød  skal 
jeg  skue  Gud«*)  (Job  19:  26).  Paulus  forsikrer,  at  vore  »døde- 
lige Legemer«  skal  blive  »levendegjorte«  (Rom.  8:  11).  Et 
andet  Sted  taler  han  om  de  Kristnes  Haab  om  »Legemets  For- 
losning« (Rom.  8:  23). 

Dem,  der  betvivler  Lærdommen  om  en  virkelig  Opstan- 
delse af  Legemet,  spørger  ofte:  »Hvordan  kan  Dele  af  et  men- 
neskeligt Legeme,  der  er  bleven  revet  i  Stykker  eller  spist  af 
vilde  Dyr,  blive  bragt  tilsammen  igen?«  Videnskabens  Under- 
søgelser af  Atomet  hjælper  os  meget  i  at  besvare  delte 
Sporgsmaal.  Videnskaben  har  fornylig  opdaget,  at  Atomet 
(der  er  saa  lille,  at  det  ikke  engang  kan  ses)  er  saa  fint  og 
fuldkomment  indrettet  øg  indstillet,  at  det  i  Virkeligheden  er 
et  sammensat  Miniatur-Solsystem  med  Elektroner  cirkule- 
rende omkring  det  i  fuldkommen  Orden.  Hvis  det  uendelige 
lille  Atom  er  saa  vidunderligt  konstrueret,  at  det  kan  drage  til 
sig  og  holde  i  sin  Bane  de  Elektroner,  der  tilhorer  del,  hvor- 
for skulde  vi  da  tvivle  paa,  at  den  store  menneskelige  Aand, 
der  kan,  vil,  føler,  véd  og  handler,  kan  drage  til  sig  paa  Op- 


*)  Oversat  fra  den  engelske  Bibel,  da  der  i  den  danske  Bibel  læses 
det  modsatte:  »Naar  jeg  er  blottet  for  mit  Kød,  skal  jeg  skue  Gud«. 
Ph.  .1. 

standeisens  Morgen  alle  de  nødvendige  fysiske  Elementer,  der 
konstituerer  dets  Legeme  af  Kød  og  Ben? 

Næsten  hver  eneste  Dag  vidner  vi  et  ligesaa  stort  Mirakkel 
som  Legemets  Opstandelse.  En  hvilken  sam  helst  Dag  kan 
vi  komme  ind  i  en  Have  og  se  et  Æbletræ  og  et  Ferskentræ 
vokse  Side  om  Side.  Begge  af  disse  Træer  sender  deres  Rød- 
der ned  i  den  samme  Jord.  Rødderne  af  Æbletræet  er  saa- 
ledes  konstrueret,  at  de  drager  fra  Jorden  de  bestemte  Ele- 
menter, der  er  nødvendige  for  at  producere  Æbler,  medens 
Rødderne  fra  Ferskentræet  har  Kraft  til  at  tage  fra  den 
samme  Jord  de  nødvendige  Elementer,  der  kræves  for  at  pro- 
ducere Fersken.  Hvorledes  kom  disse  Træer  i  Besiddelse  af 
denne  vidunderlige  Magt?  Vi  véd  ikke.  Ingen  véd.  Men  vi 
véd,  at  der  maa  være  en  højere  Livsgiver,  der  gav  til  et  af 
disse  Træer  Magten  til  at  producere  Æbler  og  til  det  andet 
Magten  til  at  produceræ  Fersken.  Denne  vidunderlige  Livs- 
giver,  der  gav  til  almindelige  Trærødder  Magten  til  at  drage 
fra  Jorden  de  nødvendige  Elementer  for  at  producere  Fer- 
sken, kan  sandelig  give  til  den  store  udødelige  Menneskeaand 
Magten  til  at  drage  til  sig  alle  de  Elementer,  der  udgør  et 
fuldkomment  Legeme  af  Kød  og  Ben. 

En  stor  Filosof  sagde:  »Jeg  tænker,  derfor  er  jeg.«  Det  kan 
med  samme  Sikkerhed  siges:  »Jeg  er,  derfor  maa  der  være 
en  Magt  stor  nok  til  at  skabe  mig.«  Det  Væsen,  der  kan  skabe 
Mennesket,  kan  sikkerlig  oprejse  Mennesket. 

Opstandelsen  vil  blive  almindelig.  De  Onde  saavel  som  de 
Retfærdige  vil  faa  Del  i  den  store  Triumf  over  Graven. 
Apostlen  Paulus  siger,  da  lian  omtaler  Udstrækningen  ai  den 
forløsende  Kraft  fra  Guds  Søn:  »Thi  ligesom  alle  dø  i  Adam, 
saaledes  skulle  ogsaa  alle  levendegøres  i  Kristus.«  (1.  Kor. 
15:  22).  Baade  de  »Retfærdige  og  de  Uretfærdige«  skal  vaagne 
fra  Dødens  Søvn  (Ap.  Ger.  24:  15).  Endog  dem,  der  har  for- 
tjent »evig  Skam  og  Afsky«  skal  komme  frem  af  deres  Grave 
(Dan.  12:  2).  Men  alle  vil  ikke  opstaa  paa  samme  Tid.  Op- 
standelsen  begyndte,   da   Frelseren   vandt   den   herlige   Sejr 

over  Døden.  Han  var  »Førstegrøden  af  de  Hensovede«  (1.  Kor. 
15:  20).  Lige  efter  hans  Opstandelse  var  der  mange  af  de 
Hellige,  der  opstod  fra  de  Døde  (Matt.  27:  53).  I  sit  første 
Brev  til  Thessalonikerne  fortæller  Paulus  os,  at  »de  døde  i 
Kristus  skulle  opstaa  først«  (1.  Thess.  4:  16).  Hans  Vidnes- 
byrd desangaaende  harmonerer  med  Johannes'  Erklæring  i 
A åbenbaringen,  hvor  den  »elskede  Apostel«  fortæller  os,  at 
»de  øvrige  af  de  døde  bleve  ikke  levende,  forend  de  tusinde 
Aar  vare  til  Ende«  (Aab.  20:  5). 

Men  hvem  er  de  »døde  i  Kristus«,  der  skal  opstaa  forst? 
Det  er  Guds  Hellige,  der  har  annammet  Jesus  Kristus  som 
deres  Frelser  paa  den  nævnte  guddommelige  Maade.  Det  er 
de  trofaste  Sønner  og  Døtre  af  Gud,  der  har  fundet  Gud  gen- 
nem en  levende  Tro  paa  ham,  vendt  sig  til  ham  i  oprigtig 
Omvendelse  fra  deres  Synder  og  paataget  sig  hans  Navn  ved 
den  hellige  Daabsordinance  til  Syndernes  Forladelse,  »og  som 
har  været  tro  indtil  Døden«.  De  andre  døde  vil  ikke  opstaa 
indtil  efter  de  tusinde  Aars  Millenium. 

Det  store  og  sikre  Haab  om  Udødelighed  kom  til  Verden 
paa  Morgenen  af  Kristi  Opstandelse.  Jesus  Kristus,  Herren 
over  Livet  og  Besejrer  af  Døden,  bragte  dette  Haab  til  den 
faldne  Menneskeslægt.  Ved  Guddomskraften  i  ham  opstod 
han  fra  de  døde  med  et  forherliget  og  uddødeligt  Legeme.  I 
Kraft  af  hans  Opstandelse  skal  vi  alle  have  Del  i  denne  vid- 
underlige Triumf  over  den  sidste  store  Fjende,  Døden,  og 
leve  for  stedse  i  blomstrende  og  evig  Ungdom.  Alle  dem,  hvis 
Sjæl  er  betaget  af  dette  trøstende  Haab,  renser  deres  Hjerter, 
saa  deres  Lykke,  Fred  og  Herlighed  kan  blive  fuld  til  evig 
Tid  hos  Gud  —  i  en  Tilværelse,  hvor  der  er  ingen  Sygdom, 
Sorg  eller  Død. 


Hver  retfærdig  Handling  og  ren  Tanke  sætter  sit  Skønheds- 
segl  paa  Person  og  Ansigt.  Kleiser. 

DEN   EUROPÆISKE  MISSION   1928. 
(Præs.  John  A.  Widtsoe  i  »MilleniaJ  Star«.) 

Muren  af  Fordomme  mod  de  Sidste  Dages  Hellige  hen- 
smuldrer  og  giver  efter  langsomt  men  sikkert  overalt  i  Eu- 
ropa, og  Europa  kan  vel  gøre  dette,  thi  del  gengivne  Evan- 
geliums Lærdomme  vil,  hvis  praktiseret,  bringe  Moder  Eu- 
ropa ud  af  hendes  nuværende  økonomiske  og  sociale  For- 
virring. Jesu  Kristi  rene  Evangelium  kan  alene  kurere  Men- 
neskehedens dybe  Saar.  Tænkende  Mænd,  der  ser,  at  de 
Sidste  Dages  Hellige  bliver  lært  at  bevare  deres  Legemer 
sunde,  udover  al  moralsk  Mistanke,  at  handle  ret  med  deres 
Næste,  at  støtte  deres  Land,  og  at  elske  og  adlyde  deres  Gud 
med  al  deres  Styrke,  forstaar  uden  videre  Overbevisninger, 
at  saadannne  Folk  er  en  Fordel  til  enhver  Nation.  Vi  op- 
naar  at  blive  hørt  med  bedre  Forstaaelse  end  for  mange  Aar 
—  og  det  er  alt,  Sandheden  nogensinde  behøver. 

Der  er  nu  omtrent  tredive  Tusinde  Medlemmer  af  Jesu 
Kristi  Kirke  af  Sidste  Dages  Hellige  i  de  ti  Missioner,  der 
udgor  den  Europæiske  Mission.  Der  er  652  Missionærer,  som 
arbejder  i  disse  Missioner,  og  som  i  1928  uddelte  over  5  Mil- 
lioner Skrifter,  Hæfter  og  Bøger,  afholdt  65.000  Møder,  solgte 
eller  udlaante  7900  Eksemplarer  af  Mormons  Bog,  døbte  1535 
Personer  samt  varetog  Interessen  i  de  Hundrede  af  Grene 
overalt  i  Missionerne.  Rapporten  bevidner  en  sikker  Ativi- 
tet  og  fuld  Helligelse  af  Tid  og  Styrke  til  Herrens  sidste  Da- 
ges Værk. 

Præstedømmet  og  Medlemmerne  af  Kirken  i  Europa  deltog 
i  de  forskellige  og  udviklende  Aktiviteter  i  de  respektive 
Grene.  Nogle  af  de  mere  usædvanlige  Foretagender  har  fra 
Tid  til  anden  været  omtalt  i  »Stjernen«  (»Millenial  Star«). 
Med  Undtagelse  af  Forskellen  i  Sproget  er  de  Hellige  over  hele 
den  Europæiske  Mission  lige  —  Brødre  og  Søstre,  der  glæder 
sig  over  Kundskaben  om  Jesu  Kristi  Evangelium  og  i  Privi- 
legiet, de  har,  at  deltage  i  det  for  Sjælen  tilfredsstillende  Ar- 

bejde  til  Opbyggelse  af  den  genoprettede  Kristi  Kirke.  Det 
kan  med  Sikkerhed  paastaas,  at  ingen  renere,  mere  sunde 
eller  mere  loyale  Borgere  findes  i  disse  Lande  end  de  Sidste 
Dages  Hellige.  Det  er  en  Glæde  at  modes  med  dem  og  at  ob- 
servere deres  stærke  Kærlighed  for  Sandhed  og  deres  Ivrig- 
hed i  at  give  til  andre  det,  de  har  fundet,  er  godt. 

De  hengivne  Mænd  og  Kvinder,  der  præsiderer  over  disse 
Missioner,  burde  glæde  sig  over  de  Velsignelser,  der  har  fulgt 
deres  iVrbejde.  Sammenlignet  med  de  Millioner,  der  lever  i 
disse  Lande,  synes  vor  Fremgang  maaske  ringe;  men  vi  gaar 
fremad  i  Antal.  Gennem  vore  Bestræbelser  spredes  Evan- 
geliets Kundskaber  fjernt  og  nær,  og  vi  gor  Forberedelser  til 
den  Dag,  der  ikke  er  langt  borte,  naar  dem,  der  elsker  Sand- 
heden over  alt  andet,  vil  hore  og  annamme  Evangeliet,  og 
ethvert  Menneske  skal  erkende  Magten  af  Guds  Budskab  til 
Mennesket.  Vi  er  en  Haandfuld,  ja,  men  vi  er  i  Kompagni- 
skal)  med  Herren. 

»Og  ved  eders  Hænder  vil  jeg  udføre  et  underfuldt  Værk  blandt 
Menneskenes  Børn  og  overbevise  mange  om  deres  Synder,  at  de 
kunne  komme  til  Omvendelse  og  til  min  Faders  Rige;  hvorfor  de 
Velsignelser,  som  jeg  giver  eder,  overgaa  alt.« 


DEN  DANSKE  MISSION. 

FORAARSKONFERENCERNE 
vil  i  Aar  blive  afholdt  som  folger: 

Aalborg:  Søndag  og  Mandag  den  14.  og  15.  April. 

Aarhus:  Lørdag,  Søndag  og  Mandag  den  20.,  21.  og  22.  April. 

København:  Søndag  og  Mandag  den  28.  og  29.  April. 

Præsidenterne  i  de  forskellige  Distrikter  anmodes  om  i  rette 
Tid  at  træffe  alle  fornødne  Forberedelser  for  Afholdelsen  af 
de  med  Konferencen  forbundne  Møder.  Ligeledes  bedes  Grens- 
forstanderne  saa  vidt  muligt  give  alle  Medlemmerne  af  Kir- 
ken og  vore  fremmede  Venner  en  personlig  Indbydelse  til  at 
overvære  disse  Møder. 

Programmet   bør   udarbejdes   i   god  Tid   og   indsendes    lil 

Missionspræsidenten  for  Godkendelse. 

Joseph  L.  Petersen, 
Missionspræsident. 

KVINDELIG  HJÆLPEFORENINGS  KONFERENCE 
I  KØBENHAVN 

blev  afholdt  paa  Foreningens  87-aarige  Stiftelsesdag,  Søndag 
den  17.  Marts  Kl.  2  Eftermiddag  og  Kl.  7  Aften  under  Præ- 
sidium af  Soster  Ida  A.  Petersen,  Præsidentinde  over  de  Kvin- 
delige Hjælpeforeninger  i  den  Danske  Mission,  og  Ledelse  af 
Præsidentinden  over  Københavns  Grens  Kvindelig  Hjælpe- 
forening, Thora  Petersen. 

Der  var  arrangeret  et  righoldigt  og  meget  interessant  Pro- 
gram for  disse  to  Møder,  bestaaende  af  Sang,  Musik  og  Op- 
læsning, og  ligeledes  blev  forskellige  Emner  vedrørende  For- 
eningens Historie  og  Hensigter  behandlet  af  Søstrene  som 
følger:  »Den  lokale  Kvindelig  Hjælpeforening«,  Caroline  lire- 
gentoft;  »Hvad  den  Kvindelig  Hjælpeforening  har  udrettet«, 
Nikoline  Larsen;  »Hvad  er  et  virkeligt  Lærerindebesøg«, 
Oline  Andersen;  Kvindelig  Hjælpeforenings  Motto  »Hold 
Fred«,  Jenny  Jakobsen;  »Den  Kvindelig  Hjælpeforenings  Op- 
rettelse og  af  hvem«,  Thora  Petersen;  »Dens  Formaal  og  Hen- 
sigter«, Dagmar  Petersen;  »Kærlighed  i  Hjemmet«,  Eliza- 
beth Hansen;  »Det  sociale  Liv«,  Cathrine  Christensen.  Den 
Kvindelige  Hjælpeforenings  Hovedautoriteter  i  Salt  Lake  City 
og  i  den  Europæiske  og  Danske  Mission  samt  Funktionæ- 
rerne i  Foreningen  i  Københavns  Gren  blev  enstemmigt  op- 
holdt. Ved  begge  Møderne  talte  ligeledes  Str.  Ida  A.  Petersen, 
Distriktspræsident  G.  Philip  Jensen  og  Missionspræsident 
Joseph  L.  Petersen.  Der  var  102  tilstede  om  Eftermiddagen 
og  197  om  Aftenen. 

Dette  er  den  første  Konferenece  af  sin  Slags,  der  nogen- 
sinde er  afholdt  i  København,  og  den  var  en  Sukces  fra  Be- 
gyndelse til  Ende.  Ethvert  Nummer  udførtes  punktligt,   og 

Emnernes  Udvikling  var  interessante,  opbyggende  og  be- 
lærende. Herrens  Aand  var  tilstede,  og  saavel  Kirkens  Med- 
lemmer som  Fremmede  følte  sig  rigelig  betalte  ved  at  over- 
være disse  Møder,  der  var  en  Ære  til  vore  Søstre  i  Køben- 
havns Gren.  Ph.  J. 

REJST  HJEM. 
Præs.  L.  Aage  Kjølbye,  Aarhus,  der  for  nogen  Tid  siden 
blev  afløst  for  at  virke  blandt  Slægtninge  i  København,  for- 
lod Danmark  den  14.  Marts  og  vil  besøge  adskillige  af  de 
større  Byer  i  Europa  inden  sin  Hjemrejse  paa  S/S  »Levi- 
athan«  fra  Southampton  den  30.  Marts. 

DØDSFALD. 

Søster  Maria  Kæmper  døde  den  1.  Marts  af  Hjertefejl  og 
Influenza  efter  nogle  faa  Ugers  Sygeleje.  Begravelseen  foregik 
fra  Hjemmet  paa  Hedelundsgade,  Brønderslev,  Torsdag  den 
7.  Marts  under  Ledelse  af  Grensforstander  Ira  A.  Christensen 
og  under  stor  Deltagelse.  Et  Væld  af  Blomster  og  smukke 
Kranse  prydede  Kisten.  Missionær  Ellis  P.  Christiansen,  Di- 
striktspræsident  Clifton  E.  Henrichsen  og  Missionær  Juel  L. 
Andreasen  talte  ved  Baaren.  Søster  Kæmper  blev  fulgt  til  sit 
sidste  Hvilested  paa  Brønderslev  Kirkegaard  af  et  stort  Følge. 
Missionær  Ira  A  Christiansen  indvidede  Graven. 

Søster  Kæmper  var  født  i  Vrejlev  den  27.  Marts  og  blev 
Medlem  af  Kirken  den  11.  Juli  1903  og  var  i  sine  yngre  Dage 
meget  aktiv  i  Kirkens  Affærer,  særlig  i  Sødagsskolen,  hvor 
hun  var  Lærerinde  i  mange  Aar.  Hendes  Vidnesbyrd  var 
urokkeligt;  hun  levede  og  virkede  for  Evangeliets  Interesse  og 
var  en  trofast  Sidste  Dages  Hellig  indtil  det  sidste. 

Hun  efterlader  sig  sin  Mand,  Bro.  Anders  J.  Kæmper,  nogle 
Børn  samt  en  Del  Børnebørn.  Ira  A    Christensen. 

.  —  Br.  og  Str.  J.  Figat  Breum,  København,  havde  den  Sorg 
at  miste  deres  9-aarige  Adoptivdatter,  Lillian,  der  døde  Fre- 
dag den  8.  Marts  af  Rygmarvs-  og  Hjernebetændelse  og  blev 

begravet  Torsdag  den  14.  Marts  fra  Korsgade  11,  hvor  en  stor 
Forsamling  var  tilstede,  Br.  Thorvald  Bregentoft  og  Distrikts- 
præsident  Philip  Jensen  talte.  Graven  paa  Bispebjerg  Kirke- 
gaard blev  indviet  af  Br.  Louis  Hansen.  />/,_  j 

SØNDAGSSKOLEN  I  AALBORG 
afholdt  Fredag  den  1.  Marts  1929  en  Aftenunderholdning, 
beslaaende  af  2  Lystspil,  hver  paa  2  Akter,  og  udført  af  Søn- 
dagsskolens Elever  med  Brødrene  Valdemar  Gerlach  og  Carlo 
Leth  som  Instruktør.  Hr.  Henry  Sørensen  og  Søster  Evelyn 
Gerlach  leverede  Musiken,  bestaaende  af  Violin  og  Klaver,  og 
nogle  af  Sangkorets  Medlemmer  gav  et  Par  Sangnumre  til 
Bedste.  Aftenen  forløb  paa  en  meget  behagelig  Maade.  Der 
var  op  imod  200  til  Stede,  hvoriblandt  mange  Fremmede. 

Holger  Jørgensen. 

AALBORG  DISTRIKT. 
Endskønt  Aalborg  Distrikt  findes  i  den  nordligste  Del  af 
Landet  og  ikke  har  taget  Anledning  til  al  avertere  sig  selv 
gennem  »Stjernen«,  bliver  intet  bedre  Arbejde  udfort  nogen 
Steder  end  det,  der  udføres  ved  Herrens  Hjælp  af  de  tolv 
samvittighedsfulde  og  interesserede  Missionærer,  der  sammen 
med  en  Del  trofaste  og  ydmyge  Medlemmer  og  Venner  ar- 
bejder i  Enighed  og  Kærlighed  til  Forfremmelse  og  For- 
bedring af  Herrens  Værk  i  denne  Del  af  hans  Vingaard.  Di- 
striktet bestaar  af  seks  Grene:  Aalborg,  Hjørring,  Brønders- 
lev, Skagen,  Hobro  og  Skive,  den  sidstnævnte  blev  oprettet 
sidste  Uge.  Rapporterne  fra  Grenene  tyder  paa,  al  der  er 
mange  Venner,  som  er  interesserede  i  Herrens  Værk,  hvilket 
beviser,  at  Herren  leder  og  styrer  sine  Tjenere  til  de  oprigtige 
af  Hjertet.  Vi  giver  til  enhver  en  venlig  Indbydelse  til  at 
overvære  vor  Foraarskonference,  der  vil  begynde  med  en  Kon- 
cert Fredag  Aften  den  12.  April  1929  og  med  tre  Møder  Søn- 
dag den  14.  April.  Aalborg  Gren  er  fuldt  ud  organiseret  med 
Hensyn  til  de  forskellige  Organisationer.  Funktionærer  og 
Medlemmer  arbejder  tilsammen  med  Forstaaelse  og  Kærlig- 

hed  til  hverandre  og  med  det  Formaal  at  gøre  godt  og  sprede 
Evangeliet  iblandt  deres  Medmennesker. 

Sondag  den  17.  Marts  afholdt  Aalborg  Grens  Kvindelig 
Hjælpeforening  deres  aarlige  Konference,  der  overværedes  af 
en  stor  Forsamling  af  interesserede  Tilhørere  baade  af  Med- 
lemmer og  Fremmede,  der  herved  fik  en  Forstaaelse  af  det 
Arbejde,  denne  Forening  udfører,  og  dens  Formaal  og  Mis- 
sion. Mødet  lededes  af  Præsidentinde  Petrea  Olsen.  Et  ud- 
mærket Program  bestaaende  af  Sang  af  Koret,  Musik  og  korte 
Taler  blev  udført  af  Foreningens  Medlemmer.  Emner  blev 
omhandlet  af  Søstrene  som  følger:  »Foreningens  Virksomhed 
i  Aalborg«,  Petrea  Olsen;  »Hvorfor  og  af  hvem  den.  Kvinde- 
lige Hjælpeforening  blev  oprettet«,  Maren  Jørgensen;  »Kvinde- 
lig Hjælpeforenings  Formaal  og  Virksomhed«,  Agnes  Ger- 
lach; »Hvad  Foreningen  har  udført  siden  dens  Oprettelse«, 
Thora  Sandberg;  »En  Lærerindes  Arbejde«,  Johanne  Peter- 
sen; »Det  daglige  Liv  og  moralske  Forhold«,  Asta  Wagner; 
»Hjemmets  Forskønnelse  og  Renlighed«,  Sofie  Rasmussen; 
»Sparsommelighed«,  Ellen  Hansen.  Præs.  Clifton  E.  Hen- 
richsen talte  derefter  lidt  over  Foreningens  Arbejde,  der  var 
at  fremme  Lydighed,  Kærlighed  og  Dyd  blandt  Medlemmerne, 
saa  vi  kunne  berede  os  paa  at  møde  vor  himmelske  Fader. 

Maa  den  Kvindelige  Hjælpeforening  have  Held  og  Lykke 
i  dens  Arbejde  i  Fremtiden  og  Guds  rigeste  Velsignelser  følge 
den. 

Aalborg,  den  20.  Marts  1929  CUfton  E    Henrichsen> 

Distriktspræsident. 

DEN   NORSKE  MISSION. 

FORAARSKONFERENCERNE 

for  1929  afholdes  som  følger: 

Trondhjem    14.  April. 

Bergen  21 .  April. 

Oslo  (afholdes  i  Drammen)  . .  28.  April. 

Lorenzo  W.  Anderson, 
Missionspræsident. 

DEN  KVINDELIGE  HJÆLPEFQRENINGS  KONFERENCE 

I  OSLO 
blev  afholdt  den  17.  Marts  1929.  Salen  var  næsten  fuld,  og  et 
meget  interessant  Program  blev  udført.  Der  aabnedes  med 
al  synge  »O,  sig  hvad  er  Sandhed«.  Bon  af  Str.  Julie  Evensen. 
Sang  »O,  min  Fader,  du,  som  kender«.  Første  Raadgiver  Ca- 
rolina Madsen  bod  velkommen.  Str.  Winger  deklamerede 
»Mor«,  hvorefter  Str.  Lelia  Berg  sang  en  Solo.  Str.  Gunhild 
Bruce  talte  om  »Vor  Organisation«,  og  Sti-.  Rikka  Garder  gav 
en  kor l  Skildring  af  Eliza  R.  Snow,  der  var  den  anden  Præ- 
sidentinde  over  Kvindelig  Hjælpeforening.  Derefter  gav  Str. 
Kathinka  Bishard  en  musikalsk  Deklamation  af  Eliza  R. 
Snows  smukke  Digt  »O,  min  Fader,  du,  som  troner«,  akkom- 
pagneret af  Eyolf  Arveseth;  Str.  Ingeborg  Bruun  og  Holdeborg 
Helene  sang  som  Duet  »Min  Gud  er  mit  Lys«.  Tandlæge  S. 
Frost  talte  over  Emnet  »Tandpleje  og  dens  Betydning  for 
Sundhed«.  Til  Slut  Sangen  »O,  du  Zion  i  Vest«.  Bøn,  Præ- 
sidentinde  Mina  Kristiansen. 

Vi  paaskønner  den  Lærdom  ,som  disse  Videnskabsmænd 
kan  give  os  om  Ting,  der  er  af  saa  stor  Vigtighed  for  Men- 
neskene; og  især  er  det  gavnligt  for  Mødre  at  kende  disse 
Ting,  saa  de  kan  tage  Vare  paa  deres  Børn.  at  disse  kan  op- 
vokse med  sunde  Legemer.  Vi  kunde  ønske  flere  Foredrag  af 
samme  Slags  ved  vore  Møder. 


BORTLODNING  OG  LOTTERISPIL. 

Folgende  er  kommen  os  i  Hænde  fra  den  præsiderende 
Biskops  Kontor  i  Salt  Lake  City: 

»Der  modtages  Rapporter  fra  Tid  til  anden,  at  i  visse  Til- 
fælde ved  Bazarer  og  andre  Selskabeligheder  har  Bortlodning 
og  Tombolaspil  fundet  Sted.  Argumenterne  i  Favør  af  disse 
Spil  er,  at  de  er  ret  almindelige  i  Forretningsverdenen,  og 

at  Hensigten,  hvorfor  de  bruges,  er  af  en  værdig  Natur.  Med 
andre  Ord  paastaas  det,  at  Hensigten  helliger  Midlet. 

Saa  at  Kirkens  Stilling  maa  være  tydelig,  citerer  vi  her- 
med fra  Instruktioner,  der  er  givet  af  Præsident  Joseph  F. 
Smith  og  af  Præsident  Heber  J.  Grant,  og  som  udtrykker  Kir- 
kens Autoriteters  Opfattelse.  Præsident  Smith  siger:  »Bort- 
lodning er  Lotterispil  og  leder  derfor  til  Hazard.  Af  den 
Grund,  hvis  for  ingen  anden,  skulde  det  ikke  fremmes  iblandt 
Kirkens  Ungdom.  Præsident  Young  erklærede  Bortlodning  at 
være  en  modificeret  Form  af  Hazard  og  sagde,  at  som  Sidste 
Dages  Hellige  har  vi  ikke  Raad  til  at  ofre  moralske  Prin- 
ciper for  finansiel  Vinding,  og  raadede  Søstrene  gennem 
Kvindens  Blad  (Woman's  Exponent)  til  ikke  at  bortlodde. 
Præsident  Snow  sanktionerede  og  anerkendte  disse  Erklæ- 
ringer, og  jeg  har  tidt  udtalt  min  ukvalificerede  Misbilligelse 
af  Bortlodning.«  Præsident  Grant  siger:  »Jeg  har  altid  for- 
staaet,  at  vort  Folk  maatte  tilvejebringe  Pengene  for  Velgøren- 
hed og  andre  Formaal  uden  at  bruge  Bortlodning,  hvor  Chancer 
sælges.  Der  indvendes  ikke  mod  at  fremkalde  Konkurrence 
paa  forskellige  Maader  ved  selskabelige  Sammenkomster  for 
at  skaffe  Penge,  men  at  sælge  Chancer  paa  en  hvilken  som 
helst  Artikel  har  været  fraraadet.« 

Spilleaanden  eller  at  købe  Chancer  for  Penge  er  saa  om- 
sig-gribende  i  Verden  for  nærværende,  at  Kirkens  mode- 
rerende Indflydelse  og  Eksempel  burde  bruges  til  Fordel  for 
vore  unge  Mennesker,  saa  at  disse  kunde  modstaa  saadanne 
Fristelser.  Vi  anbefaler,  at  Aanden  af  disse  Instruktioner  føl- 
ges ved  alle  selskabelige  Sammenkomster,  og  at  passende 
Raad  i  denne  Henseende  gives  alle  Kirkens  Medlemmer. 

UTAHS  MINERAL  PRODUCERING. 

For  nogle  faa  Dage  siden  udsendte  de  Forenede  Staters 
Handelsdepartement  en  interessant  Oversigt,  der  viste  Vær- 
dien af  de  ledende  Mineral  Produkter  i  hver  Stat  i  Unionen. 
Det  er  en  Oversigt,  som  Utah  kan  betragte  nied  megen  Til- 
fredsstillelse. Efter  Værdien  af  deres  minerale  Produkter 
staar  Pensylvanien  Nr.  1  i  Ordensrækken  med  en  Værdi  af 
næsten  940  Millioner  Dollars  fra  dens  Kul,  Cement,  Ler- 
produkter og  naturlig  Gas;  Delaware  er  sidst  med  en  Værdi 
af  mindre  end  en  halv  Million  Dollars  fra  dens  Ler,  Sten, 
Sand  og  Grus.  Utah  staar  som  Nr.  15  paa  Listen  af  halvtreds 
(indbefattende  Alaska  og  District  of  Columbia)  med  en  Værdi 
af  lidt  over  90  Millioner  Dollars  fra  dens  Kobber,  Bly,  Kul 
og  Sølv.  Arizona  er  næsthøjest  med  lidt  over  100  Millioner 
Dollars  fra  Kul,  Guld,  Solv  og  Bly;  men  Utah  leder  alle 
Klippebjergs-  og  Stillehavskyststaterne  med  Undtagelse  af 
Kalifornien,  da  den  er  langt  over  Montana,  Colorado,  Wy- 
oming, Idaho,  New  Mexico,  Nevada,  Washington,  Alaska  og 
Oregon,  der  er  paa  Listen  i  nævnte  Rækkefølge.  Petroleum  og 
naturlig  Gas  udgor  en  stor  Del  af  Værdien  i  de  Stater,  der  er 
højere  end  Utah;  saa  naar  disse  store,  naturlige  Erhvervs- 
kilder er  udviklede  og  inddraget,  som  med  Sikkerhed  for- 
ventes, vil  Bikubestaten  blive  i  Stand  til  at  komme  meget 
nærmere  Toppen  af  Listen.  Deseret  Xews. 


OM  BØNNEN. 

Da  Medlemmerne  af  Kongressen,  der  skulde  udarbejde  de 
Forenede  Staters  Grundlov,  fandt,  at  de  ikke  kunde  blive 
enige,  og  det  en  Tid  saa  ud  til,  som  om  de  skulde  skilles  uden 
at  have  formet  nogen  Regeringsplan,  stod  Benjamin  Franklin, 
der  da  var  en   affældig   Olding   paa   81   Aar,   op   og   sagde: 

»Hvorledes  hænder  det,  at  vi  ikke  hidindtil  en  eneste  Gang 
har  tænkt  paa  i  Ydmyghed  at  henvende  os  til  Lysets  Fader 
for  at  illuminere  vor  Forstand?  I  Begyndelsen  af  vor  Kamp 
med  Britannien,  da  vi  folte  Faren,  havde  vi  daglig  Bøn  i 
dette  Værelse.  Vor  Bøn  var  hørt  og  naadefuldt  besvaret.  Har 
vi  forglemt  denne  mægtige  Ven,  eller  tænker  vi,  at  vi  ikke 
længer  behøver  hans  Hjælp?  Jeg  har  levet  en  lang  Tid,  og 
jo  længere  jeg  lever,  jo  mere  overvældende  er  Beviserne,  jeg 
ser  angaaende  Sandheden,  at  Gud  styrer  Mennesket  i  dets 
Affærer.«  Det  er  unødvendigt  at  sige,  at  efter  denne  Tale 
aabnedes  Kongressen  hver  Morgen  med  Bøn. 

Juvenile  Instiuctor. 


EMNER  FOR  APRIL  1929. 

KREDSLÆRER. 
ÆRBØDIGHED. 

For  vor  himmelske  Fader  og  hans  Son.  1.  Vi  maa  ikke  have 
eller  tjene  andre  Guder  (2.  Moseb.  20:  3).  2.  Vi  maa  ikke  tage 
hans  Navn  forfængeligt  (2.  Moseb.  20:  7;  Pag.  Bog  63:  61—64). 
3.  Vi  maa  elske  Herren,  vor  Gud,  med  hele  vort  Hjerte,  Sjæl 
og  Sind  (Matt.  22:  37). 

For  Præstedømmet.  Præstedømmet  er  Guds  Fuldmagt  til 
Mennesket  at  handle  i  hans  Navn  paa  Jorden.  Foruden  dets 
Ordinancer  og  Fuldmagt  kan  Guds  Kraft  ikke  aabenbares 
til  Mennesket  i  Kodet  (Pag.  Bog  107.  Kap.). 

For  vore  Forældre.  Ær  din  Fader  og  Moder  (2.  Moseb.  20: 
12).  Børn,  adlyder  eders  Forældre  i  Herren,  thi  dette  er  ret 
(Efe.  6:  1).  Behageligt  for  Herren  (Kol.  3:  20). 

For  hellige  Steder.  Herren  befalede  Moses  at  drage  sin  Sko 
af,  thi  Stedet  var  helligt  (2.  Moseb.  3:  5).  Mit  Hus  skal  kaldes 
et  Bedehus  for  alle  Folkeslag  (Isa.  56:  7).  Byg  et  Hus  til  mit 
Navn  (Pag.  Bog  124:  40). 

Ved  at  udvise  mere  Ærbødighed  for  Gud,  Præstedømmet, 
Forældre  og  hellige  Ting  bliver  vi  stærkere  mentalsk,  moralsk 
og  fysisk  og  mere  antagelige  overfor  vor  himmelske  Fader. 


DEN  KVINDELIGE  HJÆLPEFORENING. 
BØNNEN. 

Hvad  er  Bønnen.  1.  Forbindelse  med  Gud.  2.  Nøglen  til  Fa- 
derhjertet. 3.  Sjælens  oprigtige  Trang.  4.  Troens  store  Anker 
(Matt.  21:  22;  Mark.  11:  24—26). 

Hvorfor  skulde  vi  bede.  Befaling  fra  Gud  (Isa.  55:  G).  For 
al  være  i  Harmoni  med  Herrens  Aand  (Pag.  Bog  68:  33). 
For  at  vedligeholde  Ydmyghed  og  udvise  min  Paaskønnelse. 

Hvordan  skulde  vi  bede.  Simpelt,  oprigtigt  og  med  Følelse. 
I  Løndom  saavel  som  offentligt  og  uden  Gentagelser  (Matt. 
6:  5—15). 

Hvornaar  skulde  vi  bede.  Hver  Dag,  Morgen  og  Aften. 
Naar  vi  behøver  Herrens  særlige  Bistand.  Familiebon.  Altid 
beredt  til  at  bede. 

Velsignelser  følger  Bønnen  i  baade  aandelige,  fysiske  og 
timelige  Affærer. 

